b'\n_START_ARTICLE_\nLavoslav Abram\n_START_SECTION_\n\xc5\xbdivljenje in delo\n_START_PARAGRAPH_\nKon\xc4\x8dal je \xc5\xa1olo ni\xc5\xbeje Voja\xc5\xa1ke akademije v Beogradu (1930) in do za\xc4\x8detka 2. svetovne vojne dosegel \xc4\x8din kapetana 1. razreda (stotnik). Slu\xc5\xbeboval je v Celju, \xc5\xa0tipu, Kragujevcu, Karlovcu in Dravogradu. Po okupaciji 1941 je \xc5\xbeivel v Ljubljani. Maja 1942 so ga fa\xc5\xa1isti aretirali in poslali v Koncentracijsko tabori\xc5\xa1\xc4\x8de Gonars. Po vrnitvi poleti 1943 se je na Dolenjskem pridru\xc5\xbeil Centralnemu slovenskemu \xc4\x8detni\xc5\xa1kemu odredu in bil v njem komandant 2. bataljona. Po napadu \xc5\xa0ercerjeve brigade na Gr\xc4\x8darice je bil 10. septembra 1943 med 171 ujetniki tudi Abram. Po zasli\xc5\xa1anju v Ko\xc4\x8devju je bil na sodnem procesu obsojen na smrt in 12. oktobra ustreljen.'